Emirates Mars Mission

Emirates Mars Mission (baso Arab: مشروع الإمارات لاستكشاف المريخ‎ Masyrū' al-Imārāt li-Istiksyāfi al-Marīkh) adolah sabuah misi wahana antariksa nan indak bapilot dari Uni Emirat Arab nan maluncuran wahana antariksa Hope (baso Arab: مسبار الأمل‎, Misabar al-Amal) manuju Mars untuak mampalajari Atmosfer Mars jo cuaca disinan. Misi ko maluncua pado 19 Juli 2020, tibo di Mars pado 9 Februari 2021. Wahana pangorbit ko dibuek dek Universitas Colorado, Universitas California, Berkeley, jo Universitas Arizona State nan akan dioperasian dek Mohammed bin Rashid Space Centre.

Hope marupoan misi antariksa patamo dari tigo misi nan diuncuran ka Mars pado tahun 2020. Hope diluncuran di wakatu nan dakek jo paluncuran Tianwen-1 dek Tiongkok samo Mars 2020 dek Amerika Serikat. Katigo misi tu rancananyo akan sampai di Mars pado Februari 2021. Emirates Mars Mission manjadi misi patamo yang tibanan tibo di Mars, ditandoi dek suksesnyo manuver penyisipan orbit Mars pado 9 Februari 2021.

Konsep 
Namo Hope (dalam Baso Arab: al-amal (الأمل) nan artinyo Harapan ) dipilih manuruik Sheikh Mohammad bin Rasyid al-Maktoum, Amir Dubai jo pamimpin pusat antariksa Mohammad Bin Rashid Space Center (MSRSC), dek karano batujuan untuak mangirim sabuah pasan optimisme untuak pemuda Arab. Manajer dari proyek ko adolah Omran Sharaf. Hasil data dari misi ko akan dibagikan sacaro gratis ka labiah dari 200 institusi di sadolah dunia.

Tim Misi Mars Emirat tadiridari 150 insinyur, antaro lain;

 Omar Sharaf, Manajer Proyek
 Sarah Amiri, Wakil Manajer Proyek
 Ibrahim Hamza al-Qasim, Wakil Manajer Proyek, Perencana Strategi
 Zakareyya al-Shamsi, Wakil Manajer Proyek untuk Operasi Misi Mars Emirat

Wahana antariksa akan diluncuran manggunoan paluncua Mitsubishi Heavy Industries H-IIA.

Wahana antariksa 
Wahana antariksa Hope bantuaknyo kubus nan massanyo sakitar 1.350 kg tamasuak bahan baka, lebanyo 2,37 m, jo tinggi 2,90 m, sacaro kasaluruahan kiro-kiro saukuran jo oto ketek. Hope manggunoan duo panel surya nan manghasilan daya total 1800 watt untuak maisi baterai-baterainyo sarato untuak bakomunikasi jo Bumi manggunoan sabuah antena high-gain nan lebanyo 1.5 m. Salain itu, Hope punyo sensor-sensor palacak bintang nan manolong manantuan posisinyo di angkasa jo mangamati konstelasi-konstelasi bintang nan bahubuangan jo Matoari.

Wakatu pajalanan antariksa Hope adolah sakitar 200 hari atau sakitar 493×106 km (306×106 mil). Katiko tibo, antariksa Hope akan masuak orbit awal di 40 jam patamo. Pado wakatu tu, Hope bamanuver paningkatan periapsis untuak masuak orbit akhir pariode 55 jam. Sasudah tu, tim akan manganalisa atmosfer Mars salamo duo tahun samantaro instrumennyo manolong mambangun model holistiknyo. Data tu diharokan dapek maagiah data tambahan tantang lolosnyo atmosfer ka lua angkasa. Wahana antariksa Hope akan membaok tigo instrumen ilmiah untuak mampalajari atmosfer Mars, nan maliputi kamera digital untuak gambar bawarna resolusi tinggi, spektrometer inframerah nan akan mamareso profil suhu, es, uap air di atmosfer, jo spektrometer ultraviolet nan akan manganalisa atmosfer ateh jo jajak oksigen sarato hidrogen labih jauah ka lua angkasa.

Sabuah prototipe pesawat ruang angkasa Hope ditampilan di Dubai Airshow pado November 2017. Prototipe adolah model nan dibangun untuak maagiah gambaran umum tantang bantuak pesawat ruang angkasa itu nantinyo. Manajer proyek Omran Sharaf meangatoan misi ko barado di jalur untuak diluncuan pado Juli 2020. Pesawat ruang angkasa ko berhasil diluncuan pado roket Mitsubishi H-IIA dari Tanegashima Space Center di dakek Minamitane, Jepang pado 19 Juli 2020, pukua 21:58:14 UTC.

Instrumen ilmiah 
Sampai tahun 2015, muatan instrumen konseptual adolah:

 Emirates eXploration Imager (EXI), untuak maukua properti dari aia es, abu aerosol, jo quantitas dari ozon (03) di atmosfer.
 Emirates Mars Ultraviolet Spectrometer (EMUS), untuak maukua karakteristik global jo variabilitas dari termosfer, sarato korona hidrogen jo oksigen.
 Emirates Mars Infrared Spectrometer (EMIRS), untuak maukua struktur termal global jo kalimpahan dari aia es, uap air jo abu di atmosfer

Tim 
Tim dalam misi ini dibagi dalam tujuah kalompok nan maliputi Wahana, Logistik, Operasi Misi, Manajemen Proyek, Pendidikan Sains jo Penjangkauan, Stasiun Darat, sarato Kendaraan Peluncuran. Katujuah tim tu dipimpin dek Omran Sharaf nan batugas sabagai manajer proyek jo mamimpin tim dalam manjalanan tugas-tugas nan sadang balangsuang takaik jo Misi Mars Emirates. Wakil manajer proyek dalam tim ko adolah Sarah Amiri nan mamimpin tim dalam mangambangan tujuan misi jo manyalasaian program nan takaik jo instrumentasi penyelidikan Hope. Misi nan dijalanan dek tim ko akan bakontribusi dalam perekonomian jo urang-urang nanb di uni Emirat Arab.

Misi nan dijalanan ko tadiri dari tim-tim nan barasa dari berbagai latar belakang jo negara. Insinyur Emirat mangiriman 150 insinyur terbaiknyo dalam misi ko sarato Amerika Serikat mangiriman pulo 200 insinyurnyo. Salain Omar jo Sarah, anggota tim lainnyo yaitu Pete Withnell sabagai manajer program, Ibrahim Hamza Al Qasim sabagai wakil manajer proyek jo perencanaan strategis, sarato Zakareyya Al Shamsi sabagai wakil manajer proyek untuak operasi.

Referensi